open-index/open-wikipedia-markdown huggingface dataset:
కృష్ణాజిరావు సింధే

**కృష్ణాజిరావు సింధూరి**  (1923 - సెప్టెంబర్ 7, 2004) తొలి తెలుగు టాకీ చిత్రమైన భక్తప్రహ్లాదలో ప్రహ్లాదునిగా నటించిన బాలనటుడు. సురభి నాటక సమాజంలో రంగస్థల నటుడు.

## జననం
కృష్ణాజిరావు, 1923లో ఖమ్మంలో సురభి నాటక కళాకారులైన రాములమ్మ రంగారావు దంపతులకు ఏకైక సంతానంగా జన్మించాడు. ఈయన నట జీవితం రెండవ యేటనే మొదలైంది. సురభి నాటక సమాజంలోని కుటుంబాలకు చెందిన పసిపిల్లలే ఆనాడు అనేక బాలపాత్రల్లో వేషాలు వేసేవారు. కృష్ణాజిరావు బాలకృష్ణుడుగా, కనకశేనుడుగా, భక్త ప్రహ్లాదుడుగా, లోహితుడుగా పలు పౌరాణిక వేషాలు వేసేవాడు. ఈయన నాలుగో యేట, 1926లో వీరి నాటక బృందం మద్రాసు వెళ్లింది.

## భక్త ప్రహ్లాద
భక్త ప్రహ్లాద సినిమా నిర్మాణం మొదలయ్యే నాటికి కృష్ణాజిరావు వయస్సు ఏడేళ్లు. ప్రహ్లాదుని పాత్రకోసం మొత్తం ఐదుగురు పోటీ పడ్డారు. వారిలో ‘అమ్మా! ఇటు బంగారు బండి నాకియ్యన్’ అనే పద్యాన్ని పాడిన కృష్ణాజిరావునే దర్శక నిర్మాతలు ఎంపిక చేశారు. బొంబాయిలో 20 రోజుల పాటు మొత్తం నాటకం రూపుతోనే చిత్రీకరణను పూర్తి చేశారు. ఈ చిత్రంలో కృష్ణాజిరావుకు ఒక పాట, రెండు పద్యాలు ఉన్నాయి. వాటిని ఈయనే స్వయంగా పాడటం మరో విశేషం. సినిమా చిత్రీకరణ సమయంలోనే వాయిస్8 రికార్డింగ్ కూడా ఏకకాలంలోనే జరిగేది. పద్యం గుర్తుకు రాక, చదవడం సరిగ్గా రానపుడు, ఎదురుగా బోర్డుమీద రాసి ఉంచేవారు. అది చూసి కృష్ణాజిరావు పాడే వాడు. ఈ సినిమా టైటిల్స్‌లో కృష్ణాజిరావు పేరు ‘మాస్టర్ కృష్ణ’ అని వేశారు.

భక్త ప్రహ్లాదలో నటించినందుకు ఆయనకు ముట్టిన పారితోషికం రూ.400 లు. ‘భక్త ప్రహ్లాద’ విడుదలై విజయవంతంగానే ఆడింది. సికింద్రాబాదులోనూ విడుదలై ఎక్కువ కాలం ప్రదర్శితమైంది. అయితే ఇదే సమయంలో బొంబాయిలో మత కలహాలు రేగాయి. దాంతో ఆయన తల్లిదండ్రులు భయపడి, ఒక్కగానొక్క కొడుకైన కృష్ణాజిరావును బొంబాయినుండి ఖమ్మంకు తిరిగి తీసుకొని వెళ్ళారు. దీని వల్ల కృష్ణాజిరావుకు తొలి చిత్రమే దురదృష్టవశాత్తూ చివరి చిత్రమైంది.

## సురభి నాజక సమాజం
ఖమ్మం తిరిగి వచ్చిన తర్వాత మళ్లీ సురభి సంస్థలో చేరి, నటన వైపు వెళ్లకుండా హార్మోనియం నేర్చుకున్నాడు. అలా హార్మోనియం ప్లేయర్‌గా, మ్యూజిక్ కంపోజర్‌గా సురభి నాటక సమాజానికి ఆయన చాలాకాలం తన సేవలు అందించాడు. ఈ సురభి నాటక సమాజంలో పెద్దలైన వనారస రామయ్య, గోవిందరావు, కమలబాయి, పూర్ణిమ, సుభద్రమ్మ, శాంతాబాయిల పద్యాలకు ఈయనే బాణీ కట్టేవాడు. అయితే, ఆయన జీవితం ఎంతో కాలం సాఫీగా సాగలేదు. భార్య కేన్సర్ బారిన పడి మృతి చెందగా, కొడుకులు, కూతుళ్లు కూడా పేదరికాన్ని అనుభవించారు.

1957లో సురభి సంస్థలోంచి బయటకు వచ్చిన కృష్ణాజిరావు తణుకు దగ్గర్లోని ఉండ్రాజవరంలో స్థిరపడి, కొంతకాలం చిల్లర దుకాణం నడిపాడు. అందులో నష్టాలు వస్తే, కూలి పనులు చేసి మట్టి తట్ట మోశాడు. ఆయనకు ఇద్దరు కొడుకులు, ముగ్గురు కూతుళ్ళు. పిల్లలందరిలో ఒక్క కుమార్తె, అల్లుడు మాత్రమే సురభి సంస్థలో పనిచేసేవారు. మళ్లీ వాళ్ల చొరవతో సురభి సమాజంలోకి పునఃప్రవేశించాడు. చివరి దశలో గోదావరిఖని సురభి కంపెనీలో కేసియో ప్లేయర్‌గా పనిచేశాడు.

## తిరిగి వెలుగులోకి
2001లో అప్పటి ఉదయం దినపత్రిక మొదటి పేజిలో ‘భక్త ప్రహ్లాద బతికే ఉన్నాడు’ అన్న వార్త రావడంతో ఈయన వెలుగులోకి వచ్చాడు. ఈ కథనంతో మేల్కొని, కృష్ణాజిరావును హైదరాబాదుకు పిలిపించి, మావీ ఆర్టిస్ట్స్ అసోషియేషన్ (మా) ఆధ్వర్యంలో సన్మానం చేశారు. ఆయనకు 1.25 లక్షల ఆర్థిక సహాయమూ అందించారు. చివరి రోజుల్లో ఆర్థిక ఇబ్బందులు పడకుండా గడిపేందుకు ఇది ఆయనకు తోడైంది. 2004, సెప్టెంబర్ 7 న తన కూతురును చూడటానికి కడప జిల్లా, కలసపాడుకు వెళ్లిన కృష్ణాజిరావు అక్కడే తుదిశ్వాస విడిచాడు.

## మూలాలు

వర్గం:1923 జననాలు
వర్గం:2004 మరణాలు
వర్గం:రంగస్థల కళాకారులు
వర్గం:తెలుగు సినిమా నటులు
వర్గం:తెలుగు సినిమా బాలనటులు
ప్రపంచ ఇంటిపంటల దినోత్సవం

thumb|265x265px|పెరటి తోట
**ప్రపంచ ఇంటిపంటల దినోత్సవం** (ప్రపంచ పెరటి తోటల దినోత్సవం) ప్రతి సంవత్సరం ఆగస్టు నెలలోని ఆఖరి ఆదివారం నాడు జరుపుకుంటారు. ఆరోగ్యపరిరక్షణను దృష్టిలో ఉంచుకొని సేంద్రియ ఇంటిపంటల మేలు గురించి ప్రచారం చేయడంకోసం ఈ దినోత్సవం నిర్వహించబడుతుంది.

## వివరాలు
ఈ దినోత్సవంను బహిరంగంగా కాకుండా ఎవరి ఇంట్లో వాళ్ళే జరుపుకుంటుంటారు. పట్టణాలలోను, నగరాలలోను కొంతమంతి ఎవరికి కావాల్సిన కూరగాయలను, ఆకుకూరలను వారి ఇంటిలోనే పండించుకుంటున్నారు. పొలాల్లో పండించే ఆహారోత్పత్తి పరిమాణంతో పోల్చితే ఇంటిపంటల ఆహోరోత్పత్తి పరిమాణం కొంచెమే అయినా విష రసాయనాల అవశేషాల్లేని కూరగాయలు, ఆకుకూరల కోసం పేద, మధ్య, ఉన్నత వర్గాలకు చెందిన అందరూ వీలైనంతగా ఇంటిపంటలు పండిస్తున్నారు.

## లక్ష్యాలు
# స్థానికంగా పండించే ఆహారాన్నే ఎక్కువగా తినడం వల్ల దూర ప్రాంతాల నుంచి ఆహారాన్ని తరలించడానికయ్యే వ్యయాన్ని/కాలుష్యాన్ని తగ్గించడం
# ఇంటిపంటల పెంపకం, పోషకాలు నష్టపోని విధంగా వంట చేయడాన్ని ప్రపంపవ్యాప్తంగా ప్రచారంలోకి తేవడం

## మూలాలు

* సాక్షి దినపత్రిక - 23-08-2014 - (..ఇప్పటి ట్రెండ్! ఇంటిపంట - ఈ నెల 24న "అంతర్జాతీయ ఇంటిపంటల దినోత్సవం" సందర్భంగా..)

వర్గం:అంతర్జాతీయ దినములు
వివేకానంద విజయము

సుప్రసిద్ధ హిందూ యోగి, ఆధ్యాత్మిక నాయకుడు స్వామి వివేకానంద. ఆయన ప్రభావం ఆసేతు హిమాచలమే కాక విదేశాలైన ఎన్నో ప్రాక్పశ్చిమ ప్రాంతాలపై కూడా పడింది. హిందూ మత పునరుజ్జీవనానికి, భారతీయ సంస్కృతి పునర్వికాసానికి జీవితాన్ని ధారపోసిన వివేకానందుడు రచించిన సాహిత్యమూ, ఆయనపై వచ్చిన సాహిత్యమూ కూడా తెలుగులోకి అనువాదమై ఆయన తెలుగువారికి సుపరిచితునిగా నిలిచారు. కాగా ఈ గ్రంథం ఆయన జీవితాన్ని గురించి నేరుగా తెలుగులో వచ్చిన రచన కావడం ఒక విశేషం కాగా, 1930ల్లోనే ప్రముఖ రచయిత న్యాపతి సుబ్బారావు సాహిత్యరంగంలో సుప్రసిద్ధి పొందిన వావిళ్ళ రామస్వామి శాస్త్రులు అండ్ సన్స్ ద్వారా వెలువరించడం మరో విశేషం.

## విషయసూచిక

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1931 పుస్తకాలు
కేసనవారిపాలెం

**కేసనవారిపాలెం** బాపట్ల జిల్లా, నిజాంపట్నం మండలానికి చెందిన రెవెన్యూయేతర  గ్రామం.

## గ్రామ పంచాయతీ
ఈ గ్రామం బొర్రావారిపాలెం గ్రామ పంచాయతీ పరిధిలోని గ్రామం. 
## గ్రామంలోని దర్శనీయ ప్రదేశాలు/దేవాలయాలు
శ్రీ ఎల్లారమ్మ తల్లి ఆలయం:- ఈ ఆలయంలో, 2014, ఆగస్టు-23,24 తేదీలలో (శ్రావణమాసం) శని, ఆదివారాలలో, అమ్మవారి ఉత్సవాలు ఘనంగా నిర్వహించారు. తప్పెట్లతో అమ్మవారి ఉత్సవ విగ్రహాన్ని గ్రామ వీధులలో ఊరేగించారు. వర్షాలు బాగా కురిసి పంటలు బాగా పండాలని గ్రామస్థులు మొక్కుకున్నారు. అమ్మవారికి నైవేద్యాలు సమర్పించి మొక్కులు తీర్చుకున్నారు.
## ప్రముఖులు
### కేసన సింధుప్రభ
కేసనపాలెం గ్రామానికి చెందిన శ్రీ కోటేశ్వరరావు, పద్మశ్రీ దంపతులు చెరుకుపల్లె గ్రామంలో స్థిరపడినారు. ఇద్దరూ విద్యావంతులు. శ్రీ కోటేశ్వరరావు, కావూరు జిల్లా పరిషత్తు ఉన్నత పాఠశాలలో ఉపధ్యాయులుగా పనిచేస్తున్నారు. వీరి కుమార్తె సింధుప్రభ, 8వ తరగతి వరకు కావూరు ప్రభుత్వ పాఠశాలలలోనే విద్యనభ్యసించింది. ఈమె చిన్నప్పటినుండి అన్ని తరగతులలోనూ మొదటి స్థానంలోనే ఉత్తీర్ణురాలవుతూ వచ్చింది. గుంటూరులోని ఆర్.వి.ఆర్ & జె.సి.ఇంజనీరింగ్ కళాశాలలో చదివి 92& మార్కులతో ఔత్తీర్ణురాలై, అచార్య నాగార్జున విశ్వవిద్యాలయంలో ప్రథమురాలిగా నిలిచి, స్వర్ణపతకం అందుకున్నది.

అనంతరం "గేట్" పరీక్షలో 1700 ర్యాంక్ సాధించిన ఈమె, ప్రస్తుతం, కేరళ రాష్ట్రంలోని క్యాలికట్ నగరం సమీపంలోని నేషనల్ ఇన్స్టిట్యూట్ ఆఫ్ టెక్నాలజీలో ఎం.టెక్., చదువుచున్నది. మానవ సహాయం లేకుండా, విద్యుత్తు పరికరాలతో, సమయానికి మంచంలో ఉన్న రోగికి ఔషధాలను అందించే ప్రాజెక్టును, ప్రపంచ సాంకేతిక పరికరాల ఉత్పత్తిదారుల సమాఖ్యకు నామినేషన్ పంపినది. 2015, అక్టోబరు-2న ఈమె దరఖస్తును స్వీకరించిన ఆ అంతర్జాతీయసంస్థ భారతదేశ ప్రతినిధులు, ఆ ప్రాజెక్టును పరిశీలించి, మనదేశం తరఫున ఆ ప్రాజెక్టును అంతర్జాతీయ పోటీలకు నామినేషన్ పంపినది. అంతర్జాతీయ ప్రతినిధులు ఆ ప్రాజెక్టును అమోదించి, విచారణ నిర్వహించారు. 2015, నవంబరు-1 నుండి 4 వరకు, చైనాలో నిర్వహించిన ఐ.ఈ.ఈ.ఈ, రీజియన్-10 సదస్సులో, ఈ ప్రాజెక్టును గురించి, ప్రొఫెసర్ పాల్.జేసెఫ్.క్ తో కలిసి ఇచ్చిన పవర్ పాయింట్ ప్రెజెంటేషన్ ద్వారా విని, ఈమెను యువశాస్త్రవేత్త పురస్కారానికి ఎంపికచేసారు. 2015, నవంబరు-5న ఛైనాలో జరిగిన ఒక కార్యక్రమంలో ఈమెకు నగదు, ప్రశంసాపత్రం అందజేసినారు. 

## మూలాలు

వర్గం:నిజాంపట్నం మండలం లోని రెవిన్యూయేతర గ్రామాలు
శ్రీ వెంకటేశ్వర జంతుప్రదర్శన శాల

**శ్రీ వెంకటేశ్వర జంతుప్రదర్శన శాల** (శ్రీ వెంకటేశ్వర జూలాజికల్ పార్క్) ఆంధ్రప్రదేశ్ లోని తిరుపతి నందుగల ఒక జంతు ప్రదర్శనశాల. ఇది ఆసియా ఖండములో రెండవ అతిపెద్ద జంతుప్రదర్శనశాలగా ఖ్యాతికెక్కినది. శ్రీ వెంకటేశ్వర జూలాజికల్ పార్క్ 2212 హెక్టార్లులో విస్తరించి ఉంది. [5500 ఎకరాల విస్తీర్ణం] ఇది ఆసియాలో రెండవ అతిపెద్ద జంతుప్రదర్శనశాల 30 సింహాలు దగ్గరగా చూడవచ్చు. ఇందులో 349 పక్షులు, 138 రకాల సరీసృపాలు, 168 క్షీరదాలు ఉన్నాయి. అరుదైన మొద్దు తోకగల మెకాక్ గృహ చాలా ప్రసిద్ధి చెందింది. శ్రీ వెంకటేశ్వర జూలాజికల్ పార్క్ 1987 సెప్టెంబరు 29 లో ప్రారంభమైంది, ఆంధ్ర ప్రదేశ్ అటవీ శాఖ ద్వారా నిర్వహించబడుతుంది మూడు జూలాజికల్ పార్కులలో ఇది ఒకటి.

## మూలాలు

## బయటి లంకెలు
*

వర్గం:జంతుప్రదర్శనశాలలు
వర్గం:తిరుపతి నగరం
వర్గం:1987 స్థాపితాలు
నెట్టెంపాడు ప్రాజెక్టు

**నెట్టెంపాడు ప్రాజెక్టు ** మహబూబ్ నగర్ జిల్లాలో కృష్ణానది పై ఏర్పాటుచేసిన ఎత్తిపోతల పథకాలలో ఒకటి. ప్రియదర్శిని జూరాల ప్రాజెక్టు నిల్వ నీటి మీద ఆధారపడిన ప్రాజెక్టు ఇది. అందులో నుంచి 21. 425 టి.ఎం.సి. ల నీటిని వినియోగించుకుని, రెండు లక్షల ఎకరాలకు సాగునీటిని, తాగునీటిని అందించడానికి ఏర్పాటుచేశారు. అప్పట్లో రాష్ట్రమంత్రిగా పనిచేసిన డి.కె. సమరసింహరెడ్డి ఈ ప్రాజెక్టుకు అంకురార్పణ చేశారు.
## ఉనికి
జిల్లాలోని ధరూర్ మండలంలోని నెట్టెంపాడు, ఉప్పేరు గ్రామాల సమీపాన ఈ ప్రాజెక్టు ఆరంభమవుతుంది.
## పరిధిలోని ప్రాంతాలు
ఈ ప్రాజెక్టు పరిధిలో గద్వాల నియోజకవర్గంలోని ఘట్టు, ధరూర్, మల్దకల్ మండలాలు, ఆలంపూర్ నియోజకవర్గంలోని ఐజ, ఇటిక్యాల మండలాలలోని భూములకు సాగు నీరు, గ్రామాలకు తాగు నీరు అందుతుంది.

## ప్రాజెక్టు అంచనా వ్యయం
ప్రాజెక్టుకు మొదటగా 134.3 కోట్లుగా అంచనా వేశారు. కాని వ్యయం 141.20 కోట్లకు చేరుకుంది.
## అభివృద్ధి పనులు
డి.కె. సమరసింహరెడ్డి రాష్ట్రమంత్రిగా పనిచేస్తున్న కాలంలో ఈ ప్రాజెక్టుకు అంకురార్పణ జరిగింది. 2004 ఫిబ్రవరి 18 న నాటి ఆంధ్రప్రదేశ్ ముఖ్యమంత్రి నారా చంద్రబాబు నాయుడు మొదటి దశలో 27 వేల ఎకరాలకు సాగు నీరు అందించడానికి పనులు ప్రారంభించారు. ప్రాజెక్టు పనుల కొరకు జీవో 25 విడుదల చేసి, 50 కోట్ల రూపాయలు మంజూరి చేశారు. తిరిగి వై.యస్. రాజశేఖర్ రెడ్డి పరిపాలనా కాలంలో అప్పటి భారీ నీటి పారుదల శాఖా మంత్రి పొన్నాల లక్ష్మయ్య ధరూర్ మండలంలోని ర్యాలంపాడు గ్రామం దగ్గర రెండో దశ ప్రాజెక్టు పనులకు శంకుస్థాపన చేశారు..

## ప్రాజెక్టు ముంపు నష్టం
ఈ ప్రాజెక్టు నిర్మాణం వలన దాదాపు 21, 942. ఎకరాల సాగు భూమి ముంపుకు గురయ్యింది.
## ప్రాజెక్టు స్వరూపం
ఈ ప్రాజెక్టు కింద రెండు ప్రధాన బ్యాలెన్‌సింగ్ రిజర్వాయర్లను, నాలుగు మిని రిజర్వాయర్లను ఏర్పాటుచేశారు.
### ప్రధాన జలాశయాలు
#గుడ్డెందొడ్డి బ్యాలెన్‌సింగ్ రిజర్వాయర్: దీనిని ధరూర్ మండలంలోని గుడ్డెందొడ్డి గ్రామం దగ్గర ఏర్పాటు చేసారు. దీని నీటి నిల్వ సామర్థ్యం ఒక టి.ఎం.సి. ఇక్కడ మొదటి మొదటి లిఫ్ట్‌ను ఏర్పాటుచేశారు. ఈ రిజర్వాయర్ నీటి ద్వారా 62 వేల ఎకరాలకు సాగు నీటిని అందించాలని అంచనా.
# ర్యాలంపాడు బ్యాలెన్‌సింగ్ రిజర్వాయర్: దీనిని ధరూర్ మండలంలోని ర్యాలంపాడు గ్రామం దగ్గర ఏర్పాటు చేసారు. దీని నీటి నిల్వ సామర్థ్యం 2.3 టి.ఎం.సి.లు. ఇక్కడ రెండవ లిఫ్ట్‌ ద్వారా రిజర్వాయర్‌లోకి నీటిని ఎత్తిపోస్తారు. ఈ రిజర్వాయర్ నీటి ద్వారా 1,38,000 ఎకరాలకు సాగు నీటిని అందిస్తారు. ఈ రెండు రిజర్వాయర్ల మధ్య దూరం 8 కిలోమీటర్లు.
### చిన్నపాటి జలాశయాలు
#సంగాల రిజర్వాయర్: గద్వాల మండలంలో ఏర్పాటుచేయబడింది.
#ముచ్చినోనిపల్లి రిజర్వాయర్: గట్టు మండలంలో ఏర్పాటుచేయబడినది,
#తాటికుంట రిజర్వాయర్: మల్దకల్ మండలంలో ఏర్పాటుచేయబడింది.
#నాగర్‌దొడ్డి రిజర్వాయర్: మల్దకల్ మండలంలో ఏర్పాటుచేయబడింది.

## మూలాలు

వర్గం:మహబూబ్ నగర్ జిల్లా ప్రాజెక్టులు
శీలా వీర్రాజు

**శీలా వీర్రాజు** (1939 ఏప్రిల్ 22 - 2022 జూన్ 1) ప్రముఖ చిత్రకారుడు, సాహితీవేత్త. ఆయన రాసిన మైనా నవల తెలుగు సాహిత్యంలో విశేషమైన ప్రశంసలు అందుకుంది. దీనికిగాను 1969లో ఆంధ్రప్రదేశ్ సాహిత్య అకాడెమీ ఉత్తమ నవల పురస్కారం దక్కింది. అలాగే ఆయన రచించిన పలు రచనలకు ప్రతిష్టాత్మక పురస్కారాలు వరించాయి. ఆయన **శీలావీ గా సుపరిచితుడు.**

## బాల్యం
1939 ఏప్రిల్ 22న రాజమండ్రిలో జన్మించాడు. డిగ్రీ వరకు విద్యాభ్యాసం అక్కడే కొనసాగింది. కళాశాల విద్య అభ్యసించే సమయంలోనే ఆయన కథలు రాయడం ప్రారంభించాడు. దామెర్ల రామారావు స్మారక చిత్రకళాశాలలో వరదా వెంకటరత్నం వద్ద చిత్రకళను అభ్యసించారు.

## కెరీర్
1961లో హైదరాబాదు నుండి వెలువడే కృష్ణాపత్రికలో సబ్ ఎడిటర్‌గా చేరి రెండేళ్లు పనిచేశాడు. 1963 జులైలో ఆంధ్రప్రదేశ్ రాష్ట్రప్రభుత్వ సమాచార పౌర సంబంధ శాఖలో అనువాదకుడిగా చేరి 1990 జనవరి 31న స్వచ్ఛంద పదవీవిరమణ చేశాడు. చిత్రకారుడిగా, కవిగా, కథారచయితగా, నవలారచయితగా బహుముఖ ప్రతిభను ప్రదర్శించాడు.  యువభారతితో కలసి పనిచేసాడు. శీలా వీర్రాజు చిత్రాల ప్రదర్శనను రాజమహేంద్రవరంలోని దామెర్ల ఆర్ట్‌గ్యాలరీలో ఉంచారు.

## రచనలు
**కవిత్వం**
# కొడిగట్టిన సూర్యుడు
# హృదయం దొరికింది
# మళ్ళీ వెలుగు
# కిటికీ కన్ను
# ఎర్రడబ్బా రైలు
# పడుగుపేకల మధ్య జీవితం 
# శీలా వీర్రాజు కవిత్వం ( పై ఆరు కవితాసంపుటాల బృహద్గ్రంథం)
# బతుకు బాట
# ఒక అసంబద్ధ నిజం
**నవలలు**
# వెలుగు రేఖలు
# కాంతిపూలు
# మైనా
# కరుణించని దేవత
**కథాసంపుటాలు**
# సమాధి
# మబ్బుతెరలు
# వీర్రాజు కథలు
# హ్లాదిని
# రంగుటద్దాలు
# పగా మైనస్ ద్వేషం
# వాళ్ళ మధ్య వంతెన
# మనసులోని కుంచె
# ఊరు వీడ్కోలు చెప్పింది
# శీలావీర్రాజు కథలు (8 కథాసంపుటాల హార్డ్ బౌండ్)
**ఇతరాలు**
# కలానికి ఇటూ అటూ(వ్యాస సంపుటి)
# శిల్పరేఖ (లేపాక్షి రేఖాచిత్రాలు)
# శీలావీర్రాజు చిత్రకారీయం (వర్ణచిత్రాల ఆల్బమ్‌)

## పురస్కారాలు
# 1967లో కొడిగట్టిన సూర్యుడు కవితాసంపుటికి ఫ్రీవర్స్ ఫ్రంట్ మొట్టమొదటి అవార్డు
# 1969లో మైనా నవలకు ఆం.ప్ర.సాహిత్య అకాడెమీ ఉత్తమ నవల పురస్కారం
# 1991లో శీలావీర్రాజు కథలు సంపుటానికి తెలుగువిశ్వవిద్యాలయం ఉత్తమ కథల సంపుటి బహుమతి
# 1994లో కొండేపూడి శ్రీనివాసరావు సాహితీ సత్కారం. 
# డా. బోయి భీమన్న వచన కవితా పురస్కారం - లక్ష రూపాయల నగదు, ప్రసంశపత్రం (బోయి భీమన్న సాహిత్య పీఠం, తెలుగు విశ్వవిద్యాలయం, 19.09.2014).

## మరణం
83 ఏళ్ళ శీలా వీర్రాజు 2022 జూన్ నెల 1వ తారీకు నాడు(బుధవారం) సాయంత్రం హైదరాబాదు సరూర్‌నగర్‌లోని స్వగృహంలో గుండెపోటుతో మృతిచెందారు. ఆయనికి భార్య సుభద్ర, కూతురు పల్లవి ఉన్నారు. శీలా సుభద్రాదేవి కూడా సాహితీవేత్త.

## మూలాలు
* https://archive.org/details/in.ernet.dli.2015.492241

వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:1939 జననాలు
వర్గం:తెలుగు రచయితలు
వర్గం:తెలుగువారిలో చిత్రకారులు
వర్గం:తూర్పు గోదావరి జిల్లా రచయితలు
వర్గం:తూర్పు గోదావరి జిల్లా పాత్రికేయులు
వర్గం:తూర్పు గోదావరి జిల్లా చిత్రకారులు
వర్గం:కొండేపూడి సాహితీ సత్కార గ్రహీతలు
వర్గం:2022 మరణాలు
నారాయణపురం (దాచేపల్లి)

**నారాయణపురం** పల్నాడు జిల్లా, దాచేపల్లి మండలానికి చెందిన రెవెన్యూయేతర గ్రామం.

## గ్రామంలో విద్యా సౌకర్యాలు
శ్రీ చైతన్య ఉన్నత పాఠశాల.

## గ్రామ ప్రముఖులు
*కోసూరి రాఘవాచారి కమ్యూనిస్టు నేత,మేధావి

## గ్రామ విశేషాలు
#నల్లగొండ జిల్లాలో ఇటీవల జరిగిన రాష్ట్రస్థాయి, సబ్-జూనియర్ సిలంబం (కర్రసాము) ఛాంపియిన్ షిప్ పోటీలలో, నారాయణపురం గ్రామంలో ఆరవతరగతి చదువుచున్న పోతుల వేణుబాబు అను విద్యార్థి, స్వర్ణపతకం కైవసం చేసుకున్నాడు. 
#ఈ గ్రామములో 2015,ఆగస్టు-28 నుండి 30 వరకు, రాష్ట్రస్థాయి క్యారంస్ & చదరంగం పోటీలు నిర్వహించారు. 

## మూలాలు
వర్గం:దాచేపల్లి మండలం లోని రెవిన్యూయేతర గ్రామాలు
ఫిల్మ్‌ఫేర్ ఉత్తమ తెలుగు సినిమాలు

**ఫిల్మ్‌ఫేర్ ఉత్తమ తెలుగు సినిమా** (**Filmfare Award for Best Film – Telugu**) ప్రతి సంవత్సరం ఫిల్మ్‌ఫేర్ పత్రిక దక్షిణాది ఫిల్మ్‌ఫేర్ పురస్కారాలులో భాగంగా తెలుగు సినిమా. ఈ పురస్కారం 1954 సంవత్సరం నుండి ప్రదానం చేయబడుతున్నది. ఈ క్రింది జాబితాలో గెలుచుకున్న సినిమా, విజేతల వివరాలు కలవు :

## విజేతలు

## Notes

## మూలాలు
* 
* 
* 

వర్గం:Filmfare Awards South (Telugu)
వర్గం:దక్షిణాది ఫిల్మ్‌ఫేర్ పురస్కారాలు
వర్గం:ఫిల్మ్‌ఫేర్ ఉత్తమ తెలుగు సినిమాలు
నాలెడ్జ్ వాల్ట్

సమస్త సమాచారాన్ని ఒక చోట నిక్షిప్తం చేసేందుకు ఇంటర్నెట్ అన్వేషణ సాధనం గూగుల్ సిద్ధమైంది. వెబ్ ప్రపంచంలో ఉన్న మానవ విజ్ఞానాన్ని అంతటినీ ఒక చోటకు తీసుకొచ్చేందుకు **నాలెడ్జ్ వాల్ట్** అనే అతిపెద్ద విజ్ఞాన భాండాగారాన్ని ఏర్పాటు చేస్తోంది. ప్రపంచానికి సంబంధించిన అన్ని విషయాలను నాలెడ్జ్ వాల్ట్ అందుబాటులో ఉంచుతుంది. ఈ డేటాను మనుషులతో పాటు సంబంధిత యంత్రాలు కూడా గుర్తించవచ్చు. గూగుల్ వద్ద ప్రస్తుతమున్న విజ్ఞానకోశం పేరు "నాలెడ్జ్ గ్రాఫ్". దీనిలో డేటాను పొందుపరచడం మనుషులకు మాత్రమే వీలవుతుంది. ఈ నేపథ్యంలో దానంతట అదే సమాచారాన్ని నిక్షిప్తం చేసుకోగల ప్రక్రియను చేపట్టాలని గూగుల్ నిర్ణయించి ఒక అల్ గారిథం సాయంతో వెబ్ లో ఉన్న డేటాను వినియోగించుకొని వీలైన రూపంలోకి మార్చుకోగల "నాలెడ్జ్ వాల్ట్" ను ఏర్పాటు చేస్తోంది. ప్రస్తుతానికి ఈ భాండాగారంలోకి 160 కోట్ల వివరాలు వచ్చాయని "న్యూ సైంటిస్ట్" పత్రిక తెలియజేసింది. 24-08-2014 న న్యూయార్క్ లో ప్రారంభమైన నాలుగు రోజుల సదస్సు "కాన్ఫరెన్స్ ఆన్ నాలెడ్జ్ డిస్కవరీ అండ్ డేటా మైనింగ్" లో గూగుల్ పరిశోధకుడు కెవిన్ ముర్ఫీ, ఆయన సహచరులు ఈ భాండాగారంపై ఒక పత్రాన్ని సమర్పించనున్నారు.

## మూలాలు
* ఈనాడు దినపత్రిక - 25-08-2014 - (సమస్త సమాచారం ఒకే చోట *'విజ్ఞాన భాండాగారం' ఏర్పాటు చేస్తున్న గూగుల్, *ఆటోమాటిక్‌గా సమాచారం నిక్షిప్తం)

వర్గం:గూగుల్ సేవలు
బొంతపాడు

**బొంతపాడు** గుంటూరు జిల్లా గుంటూరు మండలం లోని రెవెన్యూయేతర గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## గ్రామంలోని విద్యా సౌకర్యాలు
మండల పరిషత్తు ప్రాథమిక పాఠశాల:- ఈ పాఠశాలను అన్ని విధాలా అభివృద్ధిచేసి, మోడల్ పాఠశాలగా తీర్చిదిద్దటానికై, "ఆప్టా", "బి.సి.టీచర్స్ ఫెడెరేషన్" సంయుక్తంగా దత్తత తీసికొన్నారు. 
## దర్శనీయ ప్రదేశాలు/దేవాలయాలు
శ్రీ పోలేరమ్మ, శ్రీ పోతురాజుస్వామివారల ఆలయం:- ఈ ఆలయంలో విగ్రహ ప్రతిష్ఠా కార్యక్రమాలు, 2016, ఫిబ్రవరి-8వ తేదీ సోమవారం నుండి 10వ తేదీ బుధవారం వరకు వైభవంగా నిర్వహించారు. 10వ తేదీ ఉదయం 8-04 గంటలకు పోలేరమ్మ తల్లితోపాటు, పోతురాజు, శిఖర, కలశ ప్రతిష్ఠలు నిర్వహించారు. యంత్రస్థాపన, కళాన్యాసం, ప్రాణప్రతిష్ఠ, బింబప్రతిష్ఠ, కుంభాభిషేకం, పూర్ణాహుతి మొదలగు పూజలు నిర్వహించారు. అనంతరం భక్తులకు అన్నప్రసాద వితరణ నిర్వహించారు. ఈ కార్యక్రమానికి గ్రామం నుండియేగాక భక్తులు పరిసర ప్రాంతాలైన ఏటుకూరు, అనంతవరప్పాడు, నగర ప్రాంతం వగైరాల నుండి గూడా అధికసంఖ్యలో విచ్చేసారు.

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:గుంటూరు మండలం లోని రెవిన్యూయేతర గ్రామాలు
తోడేలు

**తోడేలు ** ఒక క్రూర జంతువు.
## లక్షణాలు

*భారతీయ తోడేళ్ళు యూరోపియన్ తోడేళ్ళకన్నా పరిమాణంలో చిన్నవిగా  ఉంటాయి.
*ఇవి సొంతంగా వేటాడటం అరుదు. ఎక్కువగా ఇతర జంతువులు వేటాడగా మిగిలిన మాంసాన్ని తింటాయి.

## పురాణాలలో తోడేలు
ప్రపంచ పురాణాలలో తోడేలు పాత్రధారులు చాలామంది కనిపిస్తారు. కొన్ని భారతీయ పురాణం కథలలో కూడా తోడేలు మనిషి ప్రస్తావన ఉన్నది.ఇవి 1990 వరకు పలకొండలు ప్రాంతంలో సంచరించుచూ మేకలను వేటాడుతూ జీవించేవని పెద్దవారు చెప్తున్నారు. ప్రసిద్ధి చెందిన పంచతంత్రం కథలలో కూడా తోడేలు పాత్ర ఉన్నది. తోడేలు గురించీ పెద్దలు అంటుంటారు ఫారెస్ట్ కి పెద్ద సింహం కానీ తోడేలు సర్కస్ లో గెంతులు వేయదు అని.

## ఇవికూడా చూడండి
*హైనా

## బయటి లంకెలు

*ప్రపంచ తోడేళ్ళ జాబితాలో భారతీయ తోడేలు వివరాలు
*https://www.youtube.com/watch?v=Urk1-TZaLPc
*అంతర్జాతీయ తోడేళ్ళ కేంద్రము - భారత పేజీ
*భారతదేశంలో తోడేళ్ళ దాడులపై అపోహలు
*రంతమ్‌బోర్ పులుల సంరక్షణాకేంద్రంలో తోడేళ్ళు 
*[భారతీయ తోడేళ్ళకు [గల్ఫ్] దేశాలలో మహా గిరాకీ]
*http://news.bbc.co.uk/2/hi/south_asia/3804817.stm
*రెండు తోడేళ్ళ కథ - చిన్న పిల్లల కోసం

వర్గం:జంతువులు
వర్గం:క్షీరదాలు
నీటి ఏనుగు

**నీటి గుఱ్ఱం** ఒక సాధు జంతువు. ఇది ఏనుగులా ఉంటుంది. ఇది ఎక్కువగా ఆఫ్రికాలో ఉంటుంది. సహారా ఎడారి దిగువ భాగంలో దక్ఇషిణ ఆఫ్రికా దేశాలలో ఎక్కువగా ఉంటాయి. ఇవి శాఖాహార జీవులు. శరీరం భారీ అయినప్పటికీ వీటికి దూకుడు స్వభావం ఎక్కువ. ఇవి ఎక్కువగా నీటిలో జీవిస్తాయి.
## బయటి లంకెలు

*
*
*
*
*IUCN Hippo Specialist Group
*Hippos of Lake Edward a blog about the last significant group of Hippos in Virunga National Park, DRC
*Section 8. King Tut may have been killed by a hippopotamus Ancient History Encyclopedia

## మూలాలు

వర్గం:జంతువులు
వర్గం:క్షీరదాలు
వర్గం:సాధు జంతువులు
సరస్సు కొంగ

**సరస్సు కొంగ ** కొంగ జాతికి చెందిన ఒక పక్షి. ఈ పక్షులు వలస వెళ్ళవు. ఎక్కువగా సరస్సులను, నదులను ఆవాసాలుగా చేసుకొని జీవిస్తాయి.
## బయటి లంకెలు

* International Crane Foundation: Sarus Crane, ''Grus antigone''. Retrieved 2007-FEB-22.
* USGS Northern Prairie Wildlife Research Center: The Cranes Status Survey and Conservation Action Plan: Sarus Crane (''Grus antigone''). Retrieved 2007-FEB-22.
* Sarus Crane (International Crane Foundation)
* International Crane Foundation (literature)
* Sarus Crane (''Grus antigone'') from *Cranes of the World* (1983) by Paul Johnsgard
* Arkive
## మూలాలు

వర్గం:పక్షులు
ఇస్లామాబాద్

**ఇస్లామాబాద్ ** పాకిస్తాన్ దేశ రాజధాని.
## బయటి లంకెలు

*
* Capital Development Authority 
*

## మూలాలు

వర్గం:రాజధానులు
వర్గం:పాకిస్తాన్
వర్గం:పాకిస్తాన్ నగరాలు
మొహాలీ జిల్లా

పంజాబు రాష్ట్ర 22 జిల్లాలలో మొహాలీ జిల్లా పద్దెనిమిదవది. అధికారికంగా దీన్ని సాహిబ్‌జాదా అజిత్ సింగ్ నగర్ జిల్లా అంటారు. ఈ జిల్లా 2006 ఏప్రిల్‌లో ఉనికి లోకి వచ్చింది. పంజాబు జిల్లాల్లో అతి తక్కువ జనాభా గల జిల్లాల్లో ఇది రెండవ స్థానంలో ఉంది. మొదటి స్థానంలో పఠాన్‌కోట్ జిల్లా ఉంది.

## విద్య
చండీగఢ్ గ్రూప్ ఆఫ్ కాలేజెస్ సంస్థకు చెందిన ఇంజనీరింగు కళాశాల జిల్లా ప్రధాన కేంద్రం మొహాలీ నగరంలో ఉంది

## విభాగాలు

### ఖరర్
ఖరర్ బ్లాకులో 154 గ్రామాలు, 2 పట్టణాలు (అజిత్గర్, ఖరర్), 4 నిర్జనగ్రామాలు ఉన్నాయి. 2001 జనసంఖ్య 369,798, గ్రామీణ జనసంఖ్య 196,044, పురుషుల సంఖ్య 106,688, స్త్రీల సంఖ్య 89,356. ఎస్.సి జనసంఖ్య 55,544. బ్లాకు వైశాల్యం 411.32 చ.కి.మీ. గ్రామీణ వైశాల్యం 383.26 చ.కి.మీ.

బ్లాకులో 86 బ్యాంకు శాఖలు పనిచేస్తున్నాయి. వీటిలో 57 కమర్షియల్ బ్యాంకులు, 13 ప్రైవేట్ బ్యాంకులు, 11 కోపరేటివ్ బ్యాంకులు, 4 పంజాబు గ్రామీణ బ్యాంకులు, 1 వ్యవసాయాభివృద్ధి బ్యాంకు ఉన్నాయి. ఎస్.ఎ.ఎస్ నగర్ పారిశ్రామిక కేంద్రంగా అభివృద్ధిచేస్తుంది.

### మజ్రి
ఖరర్ బ్లాకులో 116 గ్రామాలు, 1 పట్టణం (కురులి) జనసంఖ్య 23,047, 1 నిర్జనగ్రామం ఉన్నాయి. 2001 జనసంఖ్య 369,798, గ్రామీణ జనసంఖ్య 88551, పురుషుల సంఖ్య 47,892, స్త్రీల సంఖ్య 40,659 . ఎస్.సి జనసంఖ్య 25,531. బ్లాకు వైశాల్యం 274.84 చ.కి.మీ.

బ్లాకులో 16 బ్యాంకు శాఖలు పనిచేస్తున్నాయి. వీటిలో 9 కమర్షియల్ బ్యాంకు శాఖలు ఉన్నాయి. 5 ఎస్.ఎ.ఎస్ నగర్ సెంట్రల్ కోపరేటివ్ బ్యాంకు శాఖలు ఉన్నాయి. కేంద్రప్రభుత్వ సహకారంతో 
కురులి సమీపంలోబృహత్తర, చిన్నతరహా పరిశ్రమలు స్థాపినచబడ్డాయి.

### డెర బస్సి
ఖరర్ బ్లాకులో 144 గ్రామాలు, 2 పట్టణాలు (జిరక్పూర్, డెరాబస్సి), 6 నిర్జనగ్రామాలు ఉన్నాయి. 2001 జనసంఖ్య 216,921, గ్రామీణ జనసంఖ్య 170192, పురుషుల సంఖ్య 93,116, స్త్రీల సంఖ్య 77,076 . ఎస్.సి జనసంఖ్య 48,683. బ్లాకు వైశాల్యం 406.48 చ.కి.మీ. గ్రామీణ వైశాల్యం 371.17 చ.కి.మీ.

బ్లాకులో 86 బ్యాంకు శాఖలు పనిచేస్తున్నాయి. వీటిలో 19 కమర్షియల్ బ్యాంకులు, 1ప్రైవేట్ బ్యాంకులు, 3 కోపరేటివ్ బ్యాంకులు, 4 మాల్వా గ్రామీణ బ్యాంకులు, జిరాక్పూర్ వద్ద 1 వ్యవసాయాభివృద్ధి బ్యాంకు ఉన్నాయి. ఇది అతివేగంగా అభివృద్ధి చెందుతూ చంఢీగఢ్ మహానగరంలో భాగంగా మారింది.డెరాబస్సీ బ్లాకులో పలు చిన్నతరహా పరిశ్రమలు ఉన్నాయి. రసాయన రంగులు, స్టీలు ట్యూబులు, ప్లైవుడ్, చేనేత పరిశ్రమలు ప్రధానంగా ప్రజలకు ఉపాధి కల్పిస్తూ ఉన్నాయి.

## అజిత్ఘర్ జిల్లా ప్రాంతాలు
జిల్లా పరిధిలో ప్రాంతాలు: 
* ఖరర్ లేదా ముండి 
* జిరాక్పూర్ 
* బకర్పూర్ 
* భంఖర్పూర్ 
* బనూర్ 
* డోయాన్ 
* ధకోలి 
* అజిత్ఘర్ 
* ముబరిక్ పుర్ 
* సొహానా 
* కురలి 
* కుంభ్రా 
* మోరిండా సిటీ (రోపార్) 
* మత్తౌర్ 
* తెవార్ (తియార్) 
* లాల్రు 
* ఝండే మజ్రా

## 2011 లో గణాంకాలు

## మూలాలు

## వెలుపలి లింకులు

వర్గం:పంజాబ్ జిల్లాలు
వర్గం:2006 స్థాపితాలు
ఫాజిల్కా జిల్లా

పంజాబు రాష్ట్రం లోని 22 జిల్లాల్లో ఫాజిల్కా జిల్లా ఒకటి. ఫాజిల్కా పట్టణం ఈ జిల్లాకు కేంద్రం. జిల్లాలో పెద్ద పట్టణం అబోహర్.

## చరిత్ర
ఫాజిల్కా పంజాబు రాష్ట్రంలో 21వ జిల్లాగా అవతరించింది. ఫిరోజ్‌పూర్ జిల్లా జిల్లా నుండి కొంత భూభాగాన్ని వేరుచేసి ఫాజిల్కా జిల్లాను ఏర్పాటు చేసారు.

## స్థానం
ఫాజిల్కా భారత - పాకిస్థాన్ సరిహద్దులో ఉంది. జిల్లా ఉత్తర సరిహద్దులో ఫిరోజ్‌పూర్ జిల్లా, తూర్పు సరిహద్దులో ముక్త్‌సర్ జిల్లా, దక్షిణ సరిహద్దులో రాజస్థాన్,  పశ్చిమ సరిహద్దులో పాకిస్థాన్ ఉన్నాయి.

## భౌగోళికం
ఫాజిల్కా జిల్లా వాతావరణం తీవ్రంగా ఉంటుంది. వేసవిలో అత్యధికంగా వేడి ఉంటుంది. శీతాకాలంలో అత్యంత చలి ఉంటుంది. జిల్లా గుండా ప్రవహిస్తున్న సట్లెజ్ నది భారత్ - పాకిస్థాన్ సరిహద్దులు దాటి పాకిస్థాన్ లో ప్రవేశిస్తుంది.

## నిర్వహణ
జిల్లాలోని ఉపవిభాగాలు: 
* ఫాజిల్కా 
* అబోహర్ 
* జలాలాబాద్ (ఫిరోజ్‌పూర్)  
* ఫాజిల్కా జిల్లాలో అబోహర్ నగరం పెద్దది.

## మూలాలు

## వెలుపలి లంకెలు

ఫాజిల్కా
అమృత్‌సర్ జిల్లా

పంజాబ్ రాష్ట్రంలోని 22 జిల్లాల్లో **అమృత్‌సర్ జిల్లా** ఒకటి. అమృత్‌సర్ నగరం ఈ జిల్లాకు ముఖ్య పట్టణం. ఈ జిల్లా రాష్ట్రం లోని మాఝా ప్రాంతంలో ఉంది. 

2011 నాటికి ఇది లుధియానా తరువాత పంజాబ్‌లో అత్యధిక జనాభా కలిగిన జిల్లాల్లో రెండవ స్థానంలో ఉంది.

## చరిత్ర
బ్రిటిషు పాలనా కాలంలో అమృత్‌సర్ జిల్లా, లాహోర్ డివిజన్‌లో భాగంగా ఉండేది. పరిపాలనాపరంగా అమృత్‌సర్, అజ్నాలా, తరన్ తారన్ అనే 3 తహసీళ్ళుగా విభజించబడి ఉండేది.  అయితే, 1947 లో భారతదేశ విభజనలో భాగంగా అమృత్‌సర్ జిల్లాను మిగతా డివిజన్ నుండి వేరుచేసి భారతదేశంలో చేర్చారు. అయితే, పట్టి, ఖేమ్ కరణ్ వంటి కొన్ని భాగాలు లాహోర్ జిల్లాకి చెందినప్పటికీ, విభజనలో ఈ పట్టణాలు అమృత్‌సర్ జిల్లాలో భాగమయ్యాయి. విభజన కాలంలో, జిల్లాలోని ముస్లిం జనాభా 46% పాకిస్తాన్కు తరలిపోయింది. కొత్తగా సృష్టించిన పాకిస్తాన్లో పశ్చిమ పంజాబ్ నుండి హిందువులు, సిక్కులు భారత్ వైపు వలస వచ్చారు. 1947 అమృత్‌సర్ జిల్లాలో విభజనకు ముందు జనాభాలో 52% టొ సిక్కులు, హిందువులు (37%, 15.38%) మెజారిటీగా ఉందెవారు.
## జనాభా వివరాలు
2011 జనాభా లెక్కల ప్రకారం అమృత్‌సర్ జిల్లా జనాభా 24,90,656,  ఇది కువైట్ దేశానికి  లేదా అమెరికా రాష్ట్రమైన నెవాడాకు సమానం.  అమృత్‌సర్ జిల్లాలో అక్షరాస్యుల సంఖ్య 16,84,770 (67.6%). అందులో 9,32,981 (70.8%) పురుష అక్షరాస్యులు, 751,789 (64.1%) మహిళా అక్షరాస్యులు. జిల్లాలో 7 వ తరగతి, ఆ పైన చదివిన వారు  76.27%. ప్రతి 1,000 మంది పురుషులకు 889 మంది స్త్రీలున్నారు.  మొత్తం షెడ్యూల్డ్ కుల జనాభా 7,70,864. 2011 లో జిల్లాలో 4,88,898 గృహాలు ఉన్నాయి.  

2011 జనాభా లెక్కల ప్రకారం, సిక్కులు జనాభాలో 69% ఉండగా, హిందువులు 28%, కొద్దిమంది మైనారిటీ క్రైస్తవులు (2%), ముస్లింలు ఉన్నారు . 

## జిల్లాలో తహసీళ్ళు
2011 జనాభా లెక్కల ప్రకారం అమృత్‌సర్ జిల్లాలో నాలుగు తహసీళ్ళు ఉన్నాయి.

## వాతావరణం
అమృత్‌సర్‌లో సెమీ అరిడ్ (అర్థ శుష్క) వాతావరణం ఉంటుంది. ఇది వాయవ్య భారతదేశానికి ప్రత్యేకమైన వాతావరణం ఇది. ఇక్కడ ప్రధానంగా నాలుగు ఋతువులుంటాయి: శీతాకాలం (డిసెంబరు నుండి మార్చి వరకు, ఉష్ణోగ్రతలు  కి పడిపోతాయి, వేసవి కాలం (ఏప్రిల్ నుండి జూన్ వరకు) - ఉష్ణోగ్రతలు  వరకూ చేరుకోవచ్చు, వర్షాకాలం (జూలై నుండి సెప్టెంబరు వరకు), వర్షాకాలం తరువాత (అక్టోబరు నుండి నవంబరు వరకు). వార్షిక వర్షపాతం 703.4 మి.మీ.  జిల్లాలో అతి తక్కువ ఉష్ణోగ్రత  1996 డిసెంబరు 9 న నమోదైంది. అత్యధిక ఉష్ణోగ్రత , 1995 జూన్ 9 న నమోదింది.  నగరానికి అధికారిక వాతావరణ కేంద్రం రాజాసాన్సీలోని విమానాశ్రయంలో ఉంది. 1947 నవంబరు 15 నుండీ ఇక్కడ శీతోష్ణస్థితి రికార్డులు ఉన్నాయి.

## మూలాలు

## వెలుపలి లంకెలు

వర్గం:పంజాబ్ జిల్లాలు
వర్గం:అమృత్‌సర్ జిల్లా
రిచర్డ్ అటెన్‌బరో

**రిచర్డ్ అటెన్‌బరో ** ఒక హాలీవుడ్ దర్శకుడు.
## నేపధ్యము
రిచర్డ్ 1923 ఆగస్టు 29న లండన్‌లో జన్మించారు. హాలీవుడ్‌లో నటుడిగా జీవితాన్ని ప్రారంభించిన ఆయన అంచెలంచెలుగా ఎదిగారు. తెల్లని గడ్డం, జట్టుతో ఆయన సరికొత్త ఫ్యాషన్ ట్రెండ్ సెట్ చేశారు. దీంతో ఆయన 'డికీ' అనే పేరుతో ప్రాచుర్యం పొందారు.
'ఓ వాట్ ఎ లవ్లీ వార్', 'చాప్లిన్', 'షాడో లాండ్స్' తదితర ఎన్నో విజయవంతమైన చిత్రాలకు దర్శకత్వం వహించారు. ఆయన తెరకెక్కించిన 'గాంధీ' చిత్రం ఆస్కార్ అవార్డుల పంట పండించింది. ఎనిమిది విభాగాల్లో అవార్డులను కైవసం చేసుకుంది. ఆయన నటించిన 'జురాసిక్ పార్క్', 'మిరాకిల్ ఆన్ 34 స్ట్రీట్' చిత్రాల గురించి ఎంత చెప్పినా తక్కువే. 2002లో 'పకూన్' చిత్రంలో రిచర్డ్ చివరిసారిగా కనిపించగా, ఆయన దర్శకత్వం వహించిన ఆఖరి చిత్రం 'క్లోసింగ్ ద రింగ్'.

## మరణము
కొంతకాలంగా తీవ్ర అస్వస్థతతో బాధపడుతున్న రిచర్డ్ 2014 ఆగస్టు 25న తుది శ్వాస విడిచారని ఆయన కుమారుడు మైకెల్ అటెన్‌బరో తెలిపారు.రిచర్డ్ మృతిపై ఇంగ్లాండ్ ప్రధాని డేవిడ్ కామెరూన్ సంతాపం వ్యక్తం చేశారు. 'బ్రైటన్ రాక్' చిత్రంలో ఆయన నటన అద్భుతమని, 'గాంధీ' చిత్రం ఓ గొప్ప చిత్రమని కితాబిచ్చారు. రిచర్డ్ మృతి హాలీవుడ్‌కి తీరని లోటని ఈ సందర్భంగా కామెరూన్ అన్నారు.

## బయటి లంకెలు

* Richard Attenborough Archive  on the British Academy of Film and Television Arts (BAFTA) site
* University of Sussex media release about Lord Attenborough's election as Chancellor, dated Friday, 20 March 1998
* Richard Attenborough Stills & Posters Gallery from the British Film Institute
* Richard Attenborough Centre for Disability and the Arts
* Richard Attenborough in Leicester website
*
* Richard Attenborough at Virtual History
* Richard Attenborough Fellowship&nbsp;– Muscular Dystrophy Campaign
* Richard Attenborough's appearance on This Is Your Life

వర్గం:1923 జననాలు
వర్గం:2014 మరణాలు
వర్గం:హాలీవుడ్
వర్గం:ఆస్కార్ విజేతలు
వర్గం:పద్మభూషణ పురస్కార గ్రహీతలు
అద్వైత (తాబేలు)

**అద్వైత** (అర్థం: "ఒకే ఒక్కటి") (1750 - 22-03-2006) (వయసు 255) కోలకతా లోని అలీపూర్ జూలాజికల్ గార్డెన్స్ లో జీవించిన ఒక పెద్ద తాబేలు. 2006లో మరణించిన ఈ అద్వైత ప్రపంచంలోని జంతువులలో అత్యధిక కాలం జీవించినదని విశ్వసిస్తున్నారు.

## చరిత్ర
ఒక నివేదిక ప్రకారం అద్వైతను సీషెల్స్ లోని ఒక అల్డబ్రా పగడపుదీవి నుండి పట్టుకొన్న బ్రిటిష్ నావికులైన ఈస్ట్ ఇండియా కంపెనీ యొక్క రాబర్ట్ క్లైవ్ (1725-1774) ఇచ్చారు. అయితే ఈ వృత్తంతపు నివేదిక నిర్ధారించబడలేదు. ఈ జంతువు కోలకతా ఉత్తర శివార్లలో బారక్పూర్‌లో క్లైవ్ ఎస్టేట్ వద్ద నివసించిన నాలుగు తాబేలలో ఒకటి. అద్వైత, జూ స్థాపకుడు కార్ల్ లూయిస్ స్కెవెడ్లర్ చే 1875 లేదా 1876లో అలీపూర్ జూ కు బదిలీ చేయబడింది. ఆ తరువాత అద్వైత తను మరణించేంత వరకు (22-03-2006 వరకు) ఈ జూ ఆవరణంలోనే జీవించింది.

## వివరణ
250 కిలోల బరువున్న అద్వైత ఒక ఒంటరి జంతువు, దాంతో తన సంతానం యొక్క రికార్డులు లేవు. అద్వైత జీవించడానికి గోధుమ ఊక, క్యారట్లు, ఆకుకోసు, నానబెట్టిన పప్పులు, రొట్టె, గడ్డి, ఉప్పు ఆహారంగా తీసుకొనేది.

## వయసు
ఈ తాబేలు యొక్క డొప్ప 2005 చివరలో పగుళ్ళిచ్చింది, పగుళ్ళ కింద ఉన్న కండ నందు గాయం పెద్దదయింది. ఈ గాయం పెద్దదవడంతో కాలేయం చెడిపోయి 22-03-2006 న మరణానికి గురైంది. అద్వైత మరణించినప్పుడు దాని వయసు కనీసం 150 సంవత్సరాలు ఉంటుందని అంచనా వేశారు. కొన్ని అంచనాలు ఇది మరణించినప్పుడు దాని వయసు కనీసం 250 సంవత్సరాలని సూచించాయి. అయితే ఈ రెండో అంచనా నిర్ధారించబడింది.

## మూలాలు

## ఇతర లింకులు
*
*

వర్గం:జంతువులు
సురేష్ (నటుడు)

**సురేశ్ **భారతీయ సినీ నటుడు.

## వ్యక్తిగత జీవితం
ఇతని రెండవ భార్య రాజశ్రీ రచయిత్రి. ఇతను నిర్మించే చేసే టేలివిజన్ ధారావాహికలకు ఆమె రచనా సహకారం అందిస్తుంది. ఇతను 2014 దాకా మై నేమ్ ఈజ్ మంగతాయారు, మా ఇంటి మహాలక్ష్మి, రాజేశ్వరీ కల్యాణం, నాటకం... ఇలా ఏడు సీరియల్స్ నిర్మించాడు. వీరి అబ్బాయి నిఖిల్ సురేశ్ అమెరికాలో ఎంబీఏ చేస్తున్నాడు. అతడు నౌకలో ఉద్యోగము చేయాలనుకుంటున్నాడు. సినిమాలపై అతడికి ఆసక్తే లేదు. ఇతడి మొదటి భార్య అనిత, ఇతనూ విడాకులు తీసుకున్నారు. ఇప్పటికీ వీరు స్నేహంగా ఉంటారు. ఇతని నుండి విడిపోయిన తర్వాత ఆమె మరో వ్యక్తిని పెళ్ళి చేసుకుంది. అమెరికా వెళ్తే ఇతడు వారింట్లోనే అతిధిగా ఉంటాడు.

## నటజీవితం
2012 నాటికి ఇతను వివిధ భారతీయ భాషలలో దాదాపు 274 చిత్రాలలో నటించాడు.
thumb|సూరిగాడు

### తెలుగు
*రామదండు (1981)
*జగమొండి (1981)
*పెళ్లీడు పిల్లలు (1982)
*పోలీస్ వెంకట స్వామి (1983)
*జడగంటలు (1984)
*టెర్రర్ (1985)
*ప్రాణ స్నేహితులు (1988)
*ఇంటింటి భాగవతం (1988)
*స్వాతి చినుకులు (1989)
*ఇంటింటి దీపావళి (1990)
*అంకితం (1990)
*పుట్టింటి పట్టుచీర (1990)
*యువభారతం (1990)
*మామశ్రీ (1990)
*ఇంట్లో పిల్లి వీధిలో పులి (1991)
*ప్రార్థన (1991)
*పల్లెటూరి పెళ్ళాం (1991)
*ముగ్గురూ అత్తల ముద్దుల అల్లుడు (1991)
*చిన్న కోడలు (1991)
*మధురానగరిలో (1991)
*జీవన చదరంగం (1991)
*ప్రేమ విజేత (1992)
*అసాధ్యులు (1992)
*సూరిగాడు (1992)
*నాగకన్య (1992)
*అల్లరి పిల్ల (1992)
*జగన్నాధం & సన్స్ (1992)
*శ్రీమాన్ బ్రహ్మచారి (1992)
*సంసారాల మెకానిక్ (1992)
*రాజేశ్వరి కళ్యాణం (1993)
*పరువు ప్రతిష్ఠ (1993)
*లేడీస్ స్పెషల్ (1993)
*పల్నాటి పౌరుషం (1994)
*మరో క్విట్ ఇండియా (1994)
*తోడికోడళ్ళు (1994)
*నమస్తే అన్న (1994)
*అక్కా చెల్లెలు (1995)
*అమ్మోరు (1995)
*గుంటూరు గుండమ్మ కథ (1995)
*పాతబస్తీ (1995)
*పెళ్ళాల రాజ్యం (1996)
*నాయనమ్మ (1996)
*శారదాల సంసారం (1997) 
*దొంగాట (1997)
*పట్టుకోండి చూద్దాం (1997)
*ప్రేమ పల్లకి (1998)
*కలవారి చెల్లెలు కనకమాలక్ష్మి (1998)
*సుబ్బరాజుగారి కుటుంబం (1998)
*ఓ పనై పోతుంది బాబు (1998)
*ఇద్దరు మిత్రులు (1999)
*తెలంగాణ (1999)
*హలో యమ (1999)
*టాప్ లెచిపోడ్డి (2000)
*ఒక్కడు చాలు (2000)
*ఈతరం నెహ్రూ (2000)
*భవాని (2000)
*అమ్మో ఒకటోతారీఖు (2000)
*దేవీపుత్రుడు (2001)
*శివుడు (2001)
*రాఘవ (2002)
*అడవి కాచిన వెన్నెల (2002)
*సింహాచలం (2003)
*అభి (2004)
*గోపి (2006)
*ఫ్లాష్ నియో (2009)
*రిషి (2012)
*లవ్ ఫెయిల్యూర్ (2012)
*ఫ్రెండ్స్ బుక్ (2012)
*శ్రీమన్నారాయణ (2012)
*జబర్‌దస్త్ (2013)
*సత్య 2 (2013)
*ఓం 3D (2013)
*బ్రేకప్ (2013)
*అనుకున్నది ఒకటి అయ్యింది ఒకటి (2013)
*అడవి కాచిన వెన్నెల (2014)
*టామి (2015)
*లయన్ (2015)
*జనతా గ్యారేజ్ (2016)
*లక్కున్నోడు (2017)
*విన్నర్ (2017)
*లై (2017)
*హలో గురు ప్రేమకోసమే (2018)
* సుబ్రహ్మణ్యపురం (2018)
* జిన్నా (2022)
* జనతాబార్ (2023)
* ఉద్వేగం (2024)

## మూలాలు

## బయటి లంకెలు
* 
*సురేశ్ తో ముఖాముఖి
*యూట్యూబ్ లో నటుడు సురేశ్ తో ముఖాముఖి - మొదటి భాగము
*యూట్యూబ్ లో నటుడు సురేశ్ తో ముఖాముఖి - రెండవ భాగము
*యూట్యూబ్ లో నటుడు సురేశ్ తో ముఖాముఖి - మూడవ భాగము
*యూట్యూబ్ లో నటుడు సురేశ్ తో ముఖాముఖి - నాలుగవ భాగము

వర్గం:తెలుగు సినిమా నటులు
వర్గం:తమిళ సినిమా నటులు
వర్గం:తెలుగు సినిమా ప్రతినాయకులు
వర్గం:1964 జననాలు
వర్గం:జీవిస్తున్న ప్రజలు
వర్గం:మలయాళ సినిమా నటులు
దేవిప్రియ

**దేవిప్రియ** లేదా **ఖ్వాజా హుస్సేన్‌**  ప్రముఖ  కవి, రచయిత, పాత్రికేయుడు. దేవిప్రియ రచించిన 'గాలిరంగు' కవిత్వానికి 2017లో కేంద్ర సాహిత్య అకాడమీ పురస్కారం లభించింది.

## బాల్యం, విద్యాభ్యాసం
దేవిప్రియ 1949 ఆగష్టు 15 న గుంటూరులో జన్మించాడు. ఇతనికి తల్లిదండ్రులు పెట్టిన పేరు షేక్ ఖాజాహుస్సేన్. తండ్రి పేరు షేక్ హుస్సేన్ సాహెబ్. తల్లి షేక్ ఇమాం బీ. గుంటూరు లోని ఎ.సి.కాలేజీలో బి.ఏ. చదువుకున్నాడు.

## కవిత్వ రచన
కాలేజీ రోజుల్లోనే కవిత్వం పట్ల ఆకర్షితుడై పద్యాలు, గేయాలు వ్రాయడం ప్రారంభించాడు. గుంటూరు కేంద్రంగా అవతరించిన పైగంబర కవులు బృందంలో దేవిప్రియ ఒకడు. పాత్రికేయుడుగా ప్రజావాహిని, నిర్మల, ప్రజాతంత్ర, జ్యోతి, మనోరమ మొదలైన పత్రికలలోనూ, ఆంధ్రప్రభ, ఆంధ్రజ్యోతి, ఉదయం, హైదరాబాద్ మిర్రర్ దినపత్రికలలోను పనిచేశాడు. వ్యంగ్య, విమర్శనాత్మకమైన ఇతని 'సమాజానందస్వామి', 'రన్నింగ్ కామెంటరీ' కార్టూన్ కవిత్వం ద్వారా తెలుగు పత్రికారంగంలో కొత్త ఒరవడిని సృష్టించాడు.

## సినిమారంగం
సినిమా రంగంపై సాధికారమైన వ్యాసాలు వ్రాశాడు. దాసి, రంగులకల మొదలైన సినిమాలకు స్క్రీన్ ప్లే, పాటలు వ్రాశాడు. ప్రజాగాయకుడు గద్దర్ ఆంగ్లంలో పూర్తి నిడివి డాక్యుమెంటరీ ఫిలిం **మ్యూజిక్ ఆఫ్ ఎ బ్యాటిల్‌షిప్** పేరుతో నిర్మించి దర్శకత్వం వహించాడు.

స్వయంగా 'మనోరమ' వారపత్రిక నడిపారు. 'హైదారాబాద్‌ మిర్రర్‌' దినపత్రికకు వ్యవస్థాపక ప్రధాన సంపాదకులుగా పనిచేశారు. ప్రస్తుతం 'హెచ్‌ఎం టివీ'లో సీనియర్‌ ఎడిటర్‌గా బాధ్యతలు నిర్వహిస్తున్నారు. 'ఉదయం' దినపత్రిక నాటి 'రన్నింగ్ కామెంట్రీ'ని 'హెచ్‌ఎంటివీ'లో దృశ్యీకరిస్తున్నారు.

## రచనలు
# అమ్మచెట్టు (1979)
# సమాజానందస్వామి (1977)
# గరీబు గీతాలు (1992)
# నీటిపుట్ట (1990)
# తుఫాను తుమ్మెద (1999)
# రన్నింగ్ కామెంటరీ (3 సంపుటాలు) (2013)
# అరణ్య పురాణం
# పిట్ట కూడా ఎగిరిపోవలసిందే (2001)
# చేప చిలుక (2005)
# అధ్యక్షా మన్నించండి (సంపాదకీయాలు) (2010)
# గాలిరంగు (2011)
# గంధకుటి (2009)
# ఇన్షా అల్లాహ్ (పద్యకావ్యం)
# Poornamma the golden doll (అనువాదం)
# The Cobra Dancer (కె.జె.రావు జీవితకథ)

## పురస్కారాలు
* 1980లో అమ్మచెట్టు కవిత్వానికి ఫ్రీవర్స్ ఫ్రంట్ అవార్డు
* 1991లో నీటిపుట్ట కవితాసంకలనానికి సినారె కవితాపురస్కారం (కరీంనగర్)
* 2001లో కొండేపూడి శ్రీనివాసరావు సాహితీ సత్కారం. 
* తెలుగు విశ్వవిద్యాలయం సాహితీ పురస్కారం 2013, 13 జూలై 2016 (గాలిరంగు పుస్తకానికి)
* 2017 కేంద్ర సాహిత్య అకాడమీ పురస్కార గ్రహీత.
## మరణం
ఐదు దశాబ్దాల పాటు ప్రముఖ పాత్రికేయుడిగా, కవిగా సేవలందించిన దేవిప్రియ కొంత కాలంగా మధుమేహంతో బాధపడుతూ 2020, నవంబరు 21వ తేదీన హైదరాబాదులోని ఒక ప్రైవేటు ఆసుపత్రిలో మరణించాడు. 

## మూలాలు

వర్గం:పాత్రికేయులు
వర్గం:1949 జననాలు
వర్గం:తెలుగు సినిమా రచయితలు
వర్గం:ముస్లింలు
వర్గం:తెలుగు పాత్రికేయులు
వర్గం:తెలుగు కవులు
వర్గం:సాహితీకారులు
వర్గం:గుంటూరు జిల్లా కథా రచయితలు
వర్గం:గుంటూరు జిల్లా పాత్రికేయులు
వర్గం:గుంటూరు జిల్లా కవులు
వర్గం:గుంటూరు జిల్లా సినిమా రచయితలు
వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
వర్గం:కేంద్ర సాహిత్య అకాడమీ పురస్కారం పొందిన తెలుగు రచయితలు
వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయితలు
వర్గం:కొండేపూడి సాహితీ సత్కార గ్రహీతలు
వర్గం:2020 మరణాలు
ఆప్టికల్ మౌస్

కంప్యూటర్ కు సంబంధించిన ఒక పరికరం **ఆప్టికల్ మౌస్**. గతంలో ఉపయోగించిన రోలర్ మౌస్ స్థానాన్ని నేడు ప్రపంచవ్యాప్తంగా ఆప్టికల్ మౌస్ భర్తీ చేస్తుంది. ఆప్టికల్ అనే పేరుకు తగ్గట్టు ఆప్టికల్ మౌస్‌లో ముఖ్యంగా ఒక బుల్లి కెమెరా ఉంటుంది. ఈ బుల్లి కెమెరా సెకనుకు 1500 ఫ్రేముల్ని ఫొటో తీయగలదు. ఈ బుల్లి కెమెరా ఫొటోలు తీయడానికి మనం కెమెరాలో ఫ్లాష్ వాడినట్టు ఆప్టికల్ మౌస్ తన ఫొటోల్ని తీయడానికి వీలుగా దాదాపు ఆవిచ్ఛిన్నంగా వెలిగే ఓ ఎర్రని లేజర్ లైట్ ఉంటుంది. ఈ కెమెరా సాధనాల్ని మౌస్ అడుగు భాగంలో అమర్చుతారు. కంప్యూటర్ ను ఉపయోగించే వారు మౌస్ ని కదలించినప్పుడు అడుగు భాగమున ఉన్న లైట్ మరింత ప్రకాశవంతంగా వెలుగుతుంది. వెనువెంటనే అక్కడున్న బుల్లి కెమెరా ఉపరితలం ఫొటోలను వందలాదిగా తీసి కంప్యూటర్‌కు చేరవేస్తుంది. కంప్యూటరులో ఉన్న ఓ ప్రత్యేక దృశ్య గణన విభాగం బొమ్మల్లో కలిగిన మార్పుని గుర్తించటం ద్వారా మౌస్ ఎటువైపు కదిలిందో గుర్తిస్తుంది. దీని కనుగుణంగా కంప్యూటరు తెరమీద కర్సర్ కదులుతుంది. అవసరమైన ఫైలు మీదకు కర్సర్ వచ్చినపుడు నొక్కవలసిన బటన్లు నొక్కి ఆ ఫైలును ఉపయోగించుకోవచ్చు. మౌస్ పైభాగాన ఉన్న పల్లచక్రాన్ని తిప్పినప్పుడు అది ఓ పరారుణ కాంతి పుంజాన్ని పదేపదే అడ్డుకునేలా చేసి స్క్రోలింగ్ చేసేందుకు వీలుకల్పిస్తుంది, తద్వారా మానిటర్ లోని దృశ్యం స్క్రోల్ అవుతుంది.

వర్గం:కంప్యూటరు హార్డువేర్
వర్గం:కంప్యూటర్ సంబంధిత వ్యాసాలు
వర్గం:కంప్యూటరు శాస్త్రం
పైగంబర కవులు

తెలుగు సాహితీజగత్తును దిగంబర కవులు ఒక కుదుపుకుదిపిన రోజుల్లో ఆ స్ఫూర్తితో గుంటూరు నుండి పైగంబర కవులు అవతరించారు. దేవీప్రియ, సుగమ్‌బాబు, కిరణ్‌బాబు, ఓల్గా, కమలాకాంత్‌ ఈ బృందంలోని సభ్యులు. తెలుగు సాహిత్యంలో నెలకొన్న స్తబ్ధతను బద్దలుకొట్టింది పైగంబర కవిత్వం.  జ్వాల పత్రిక ద్వారా తమ కవిత్వాన్ని ప్రాచుర్యంలోకి తెచ్చారు. నిజానికి దిగంబర కవులకు, పైగంబర కవులకు వస్తువు విషయంలో భేదాభిప్రాయం లేదు. అందరూ అభ్యుదయవాదులే. కేవలం అభివ్యక్తి విషయంలోనే అభ్యంతరం.. 

సిద్ధాంత రాహిత్యం, బూతుల ప్రయోగాల వల్ల దిగంబర కవిత్వం తన లక్ష్యానికి సమీప దూరంలో ఆగిపోయింది. దిగంబరకవిత్వంతో సంబంధం లేకుండా మనిషిని అజెండా   చేసుకొని, మానవత్వాన్ని తట్టి లేపుతూ సామాజిక చేతన ప్రధాన లక్ష్యంగా పైగంబర కవిత్వాన్ని తెరపైకి తెచ్చారు. 

సుగం బాబు 1970లో దేవిప్రియ,కిరణ్ బాబు,ఓల్గా,కమలాకాంత్ లతో కలిసి పైగంబర కవితోద్యమానికి శ్రీకారం చుట్టాడు. పైగంబర కవిత్వం ఉద్యమ రూపం సంతరించుకునే సమయంలోనే విరసం ఆవిర్భవించింది. పైగంబర కవుల్లో కిరణ్ బాబు ఓల్గా, సుగంబాబు విరసం లో చేరిపోయారు. ఆరకంగా ఉద్యమ స్థాయిలోనే పైగంబర కవిత్వం నిలిచిపోయింది. అయినప్పటికీ భాషలో, భావంలో, చేతనా పరంగా మంచి కవిత్వాన్నే అందించారు.
పైగంబర కవులు యుగసంగీతం, యుగచైతన్యం అనే రెండు కవితా సంకలనాలను వెలువరించారు. 

## మూలాలు

వర్గం:తెలుగు కవులు
పంచమి (రంగనాథ రామాయణాదిక వ్యాసములు)

కట్టమంచి రామలింగారెడ్డి ప్రతిభావంతుడైన సాహితీవేత్త, విద్యావేత్త, పండితుడు, వక్త, రచయిత, హేతువాది.ఆదర్శవాది, రాజనీతిజ్ఞుడు. ఆయన రచించిన ముసలమ్మ మరణం తొలి ముద్రణ 1900 లో జరిగింది. భారత అర్థశాస్త్రం కవిత్వతత్త్వవిచారం, ఆంధ్రసర్వకళాశాల విద్యాప్రవృత్తి, లఘుపీఠికా సముచ్చయం, వ్యాసమంజరి, పంచమి, వేమన మొదలయినవి తెలుగులో ఆయన రచనలు. డా.సి.ఆర్‌.రెడ్డి పీఠికలు పేరుతో 1983 లో సంకలనాన్ని ప్రచురించారు. ఆంగ్లంలోను ఆయన చేయితిరిగిన రచయితే. డ్రామా ఇన్‌ద ఈస్ట్‌ అండ్‌ వెస్ట్‌, స్పీచస్‌ ఆన్‌ యూనివర్శిటీ రిఫార్మ్‌, డెమోక్రసీ ఇన్‌ కాంటెపరరీ ఇండియా.. ఆంగ్లంలో ఆయన రచనల్లో కొన్ని. విమర్శలో విప్లవము తెచ్చి విమర్శకాగ్రేసర చక్రవర్తి అని కీర్తి తెచ్చుకున్నాడు. ఇది ఆయన రచించిన సాహిత్య విమర్శ.

దీనిని 1954 సంవత్సరంలో ఆంధ్ర విశ్వకళా పరిషత్తు ప్రచురించింది.

## ఇందులోని వ్యాసములు
* ప్రాచీనములు - వికృతులు
* ద్రౌపదియెడ బాండవులు జూపిన గౌరవాదరములు
* ద్రౌపది తన్ను గురించి చెప్పుకున్న ప్రకారము
* కుంతికి ద్రౌపదియందుండెడి ప్రేమ గౌరవములు
* అవాల్మీకములు - కంబడు
* అవాల్మీకములు - గోనబుద్ధుడు
* భాసుడు

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1954 పుస్తకాలు
వర్గం:ఆంధ్ర విశ్వవిద్యాలయం ప్రచురణలు
అతుల్ వర్మ

భారతదేశానికి చెందిన ఆర్చరీ క్రీడాకారుడు **అతుల్ వర్మ**. 2014 ఆగస్టు నెలలో చైనాలో జరిగిన యూత్ ఒలింపిక్స్‌లో వ్యక్తిగత రికర్వ్ ఆర్చరీ ఈవెంట్‌లో అతుల్ వర్మ కాంస్య పతకాన్ని దక్కించుకున్నాడు. భారత ఒలింపిక్ చరిత్రలో ఆర్చరీలో అతుల్ వర్మ సాధించినదే తొలి పతకం.

## కుటుంబం
ఉత్తరప్రదేశ్ లోని బరేలిలో ఒక పేద కుటుంబానికి చెందినవాడు అతుల్ వర్మ. ఇతని వయసు 17 సంవత్సరాలు. తండ్రి రైతు.

## కెరీర్
అతుల్ కు చిన్నప్పటి నుంచే విలు విద్యపై ఆసక్తి ఉండేది. 2012లో యూపీ తరపున వారణాసిలో జాతీయ సబ్ జూనియర్ చాంపియన్‌షిప్ లో అతుల్ పాల్గొన్నాడు. దేశవ్యాప్తంగా ప్రతిభా అన్వేషణ చేస్తున్న ఆర్మీ అధికారులు ఆ పోటీలకు వెళ్లారు. పుణేలోని ఆర్మీ స్పోర్ట్స్ ఇన్‌స్టిట్యూట్ మిషన్ భారతదేశానికి ఒలింపిక్స్ పతకాలు ఎక్కువ తీసుకురావాలనే ఉద్దేశంతో ప్రతిభా అన్వేషణ చేసింది. ఆ సమయంలో అతుల్ ఆర్మీ అధికారుల దృష్టిలో పడ్డాడు. ఆర్మీ స్పోర్ట్స్ ఇన్‌స్టిట్యూట్ లో స్పోర్ట్స్ అభ్యర్థిగా చేరిన అతుల్ కు అక్కడ స్కాలర్ షిప్ లభించింది. ఆర్చరీ కోచ్ సుబేదార్ రవిశంకర్ శిక్షణతో వర్మ మరింత మెరుగయ్యాడు. 2014 జూలై నెలలో చైనీస్ తైపీలో జరిగిన ఆసియా గ్రాండ్‌ప్రి ఈవెంట్‌లో రజతం సాధించాడు.

## చైనా యూత్ ఒలింపిక్స్
చైనాలో జరుగుతున్న యూత్ ఒలింపిక్స్‌లో భారత్‌కు చెందిన అతుల్ వ్యక్తిగత రికర్వ్ ఆర్చరీ ఈవెంట్‌లో కాంస్య పతకాన్ని దక్కించుకున్నాడు. 26-08-2014న జరిగిన ఈ పోటీలో వర్మ 6-4 తేడాతో టర్కీకి చెందిన మెటే గజోజ్‌ను ఓడించాడు.

## మూలాలు
* సాక్షి దినపత్రిక - 27-08-2014 - (అతుల్ వర్మకు కాంస్యం)  

వర్గం:విలువిద్య క్రీడాకారులు
వర్గం:భారతీయ క్రీడాకారులు
వర్గం:ఒలింపిక్ పతక విజేతలు
సుగమ్‌బాబు

రెక్కలు ప్రక్రియ సృష్టికర్తగా పేరుగాంచిన **సుగమ్‌బాబు** అసలు పేరు మహబూబ్ ఖాన్. ఇతడు 1944, ఏప్రిల్ 1న గుంటూరు లో సకీనాబీబీ, ఫరీద్‌ఖాన్‌లకు జన్మించాడు. బి.ఏ. చదువుకున్నాడు. పైగంబరకవులలో ఒకడైన సుగమ్‌బాబు 2003లో రెక్కలు అనే నూతన ప్రక్రియను ప్రవేశపెట్టాడు. హిబ్రూ విశ్వవిద్యాలయం, ఇజ్రాయేల్‌కు చెందిన సుర్మన్ డేవిస్ ఈ రెక్కలను 'వింగ్స్' పేరుతో ఇంగ్లీషులో అనువదించడంతో దేశవ్యాప్తంగా ఈ ప్రక్రియకు ఆదరణ లభించింది.

## రచనలు
# చరలో సెలయేరు (1968)
# విప్లవం(1969)
# పైగంబర్ కవులు(1971)
# సూరీడు (1971)
# లెనిన్... లెనిన్ (1984)
# రెక్కలు (2004)
# ధమ్మపదం (2013)

## మూలాలు

వర్గం:1944 జననాలు
యువజన ఒలింపిక్ క్రీడా పోటీలు

**యూత్ ఒలింపిక్ గేమ్స్** అనగా అంతర్జాతీయ ఒలింపిక్ కమిటీ ఏర్పాటు చేసిన అంతర్జాతీయ బహుళ క్రీడా కార్యక్రమం. ఈ క్రీడా కార్యక్రమాలు ప్రస్తుత ఒలింపిక్ గేమ్స్ ఫార్మాట్‌కు అనుగుణంగా వేసవి, శీతాకాల ఈవెంట్స్ లాగా  ప్రతి నాలుగు సంవత్సరాలకు వేరువేరు నగరాలలో జరుగుతాయి. ఈ క్రీడలు 14 నుంచి 18 సంవత్సరాల మధ్య వయసున్న క్రీడాకారులకు జరుగుతాయి. మొదటి యూత్ ఒలింపిక్ గేమ్స్ యొక్క వేసవి గేమ్స్ సింగపూర్ దేశంలో 14-08-2010 నుంచి 26-08-2010 వరకు జరిగాయి, అయితే మొదటి శీతాకాల గేమ్స్ ఇన్న్స్బ్రక్, ఆస్ట్రియా లో 13-01-2012 నుండి 22-01-2012 వరకు జరిగాయి.

## యువజన ఒలింపిక్ పోటీల్లో భారత ప్రతిభ
* **[[రాగాల వెంకట రాహుల్]] - 2014 ఆగస్టులో చైనాలోని నాన్‌జింగ్‌లో జరిగిన యువజన ఒలింపిక్స్‌లో వెయిట్ లిఫ్టింగ్ 77 కిలోల విభాగంలో రజత పతకం సాధించాడు**
* **[[అతుల్ వర్మ]] -2014 ఆగస్టులో [[చైనా|చైనాలో]] జరిగిన యువజన ఒలింపిక్స్‌లో వ్యక్తిగత రికర్వ్ ఆర్చరీ ఈవెంట్‌లో కాంస్య పతకం సాధించాడు.**

వర్గం:యూత్ ఒలింపిక్ గేమ్స్
వర్గం:ఒలింపిక్ క్రీడలు
రామోజీ గ్రూప్

**రామోజీ గ్రూప్** అనగా రామోజీ రావు నేతృత్వంలోని మిశ్రమసంస్థ, ప్రధాన కార్యాలయం హైదరాబాద్‌లో ఉంది. ఈ గ్రూప్ యొక్క వ్యాపారాలు టెలివిజన్, వార్తాపత్రిక మీడియా, చిత్ర నిర్మాణం, ఆర్థిక సేవలు, రిటైల్, విద్య, ఆతిథ్యాన్ని కవర్ చేస్తాయి. 1996 లో దీని వ్యాపారాలలో ఒకటైన రామోజీ ఫిల్మ్ సిటీని ప్రపంచంలో అతిపెద్ద సినిమా స్టూడియోగా గిన్నీస్ వరల్డ్ రికార్డ్స్ గుర్తించింది.

## రామోజీ ఫిల్మ్ సిటీ
* ప్రధాన వ్యాసం రామోజీ ఫిల్మ్ సిటీ
రామోజీ పిలిం సిటి 2000 ఎకరాలలో విస్తరించి ప్రపంచంలోనే అతిపెద్ద ఏకీకృత సినీ నగరం ( ఫిలింసిటీ) గా పేరుగాంచింది. రామోజీ గ్రూపు అధిపతి రామోజీరావు 1996లో స్థాపించిన ఈ ఫిలింసిటి పర్యాటక ప్రదేశం గానూ పేరుగాంచింది.

## ఈనాడు
* ప్రధాన వ్యాసం ఈనాడు
1974 ఆగస్టు 10న రామోజీరావు విశాఖపట్నం శివార్లలోని, సీతమ్మధార పక్కన నక్కవానిపాలెం అనే ఊరిలో ఈనాడును ప్రారంభించాడు. అదే సంవత్సరం ఆగస్టు 28 తేదీన ఈ పత్రిక రిజిస్టర్ చేయబడింది. చాలా సాధారణంగా, ఏ ఆర్భాటాలు లేకుండా 5000 ప్రతులతో ఈనాడు ప్రస్థానం మొదలైంది.

## ఈటీవీ నెట్వర్క్
* ప్రధాన వ్యాసం ఈటీవీ
27-08-1995 న ఈటీవీ నెట్వర్క్ ప్రారంభమైంది. రామోజీ గ్రూపు అధిపతి రామోజీరావు దీనిని స్థాపించారు. దీనిని మొదట తెలుగు కార్యక్రమాలను ప్రసారం చేయటానికి ప్రారంభించారు.

## ఉషాకిరణ్ మూవీస్
* ప్రధాన వ్యాసం ఉషాకిరణ్ మూవీస్
ఉషాకిరణ్ మూవీస్ సినీ నిర్మాణ సంస్థ. దీనికి అధిపతి ఈనాడు రామోజీరావు. ఇది 1983లో స్థాపించబడింది. ఇది తెలుగు, హిందీ, తమిళం, మలయాళం, కన్నడ, మరాఠీ, బెంగాలీ వంటి వివిధ భారతీయ భాషలలో 80 పైగా చిత్రాలను నిర్మించింది. ఇది మయూరి ద్వారా దాని సినిమాలు పంపిణీ చేస్తుంది.

వర్గం:వ్యాపార సంస్థలు
అబుల్ ఫజల్ ఇబ్న్ ముబారక్

షేఖ్ **అబూ అల్-ఫజల్ ఇబ్న్ ముబారక్ ** (పర్షియన్ - ابو الفضل) జనబాహుళ్యానికి **[[అబుల్ ఫజల్]]** గా చిరపరిచితుడు. ఇంకా **అబుల్ ఫజల్ అల్లామి ** గా ప్రసిద్ధి (1551 – ఆగస్టు 12 1602) మొఘల్ సామ్రాట్టు అక్బర్ యొక్క వజీరు, అక్బర్ ఆస్థానం లోని నవరత్నాలలో ఒకడు. తొమ్మిదిమంది మంత్రులలో ఒకడు.

అబుల్ ఫజల్ పూర్వీకులు యెమెన్కు చెందినవారు. అక్బర్ సభలో కవి పండితుడు అయిన ఫైజీకి ఇతను తమ్ముడు.

## రచనలు
* మూడు సంపుటిలలో అక్బర్ పాలన యొక్క అధికారికంగా చరిత్రను తెలిపే *[[అక్బర్ నామా|అక్బర్ నామ]]* గ్రంథకర్త. 
* అక్బర్ నామా మూడవ సంపుటి *[[ఐన్-ఇ-అక్బరి]]*గా ప్రసిద్ధి, దీని రచయితా ఇతడే. 
* మహాభారతాన్ని, పారశీకరించిన గ్రంథం రజ్మ్ నామాను తర్జుమా చేసిన వారిలో ముఖ్యుడు. 
* బైబిలును కూడా పారశీకరించాడు. 
## మూలాలు

## ఇతర పఠణాలు
*Rizvi, Saiyid Athar Abbas. *Religious and Intellectual History of the Muslims in Akbar's Reign: With Special Reference to Abu'l Fazl*. New Delhi: Munshiram Manoharlal Publishers Pvt. Ltd., 1975.

## బయటి లింకులు

* Biography and Works of Abu'l-Fazl – English Translation *Persian Institute*

వర్గం:మొఘల్ సామ్రాజ్యం
వర్గం:1551 జననాలు
వర్గం:1602 మరణాలు
వర్గం:మొఘల్ కాలపు చరిత్రకారులు
వర్గం:భారతీయ చరిత్రకారులు
వర్గం:అక్బరు
స్వాతిచినుకు సందెవేళలో

వేటూరి సుందరరామమూర్తి రచించిన పాట


స్వాతి చినుకు సందె వేళలో లేలేత వణుకు అందగత్తెలో
మబ్బే కన్ను గీటే అరె మతే పైట దాటే
చలే కొరుకుతుంటే చెలే ఉరుకుతుంటే
భలేగుంది పడుచు ముచ్చట హోయ్
భలే కదా గాలి ఇచ్చట

స్వాతి చినుకు సందె వేళలో లేలేత వలపు అందగాడిలో
ఈడే ఉరుముతుంటే నీడే తరుముతుంటే
సరాగాలతోటే స్వరాలల్లుకుంటే
పద అంది పడుచు పూపొద హొయ్
ఇదే కదా చిలిపి ఆపద

ఈ గాలితో ఒకే చలి ఈ దెబ్బతో అదే బలి
ఈ తేమతో ఒకే గిలి ఈ పట్టుతో సరే సరి
నీ తీగకే గాలాడక నా వీణలే అల్లాడగా
నరాలన్ని వేడి పదాలెన్నో పాడ
వరాలిచ్చిపోరా వరించానులేరా
చల్లని జల్లుల సన్నని గిల్లుడు సాగిన వేళ కురిసిన

ఈ వానల కధేమిటో నా ఒంటిలో సొదెందుకో
నీ కంటిలో కసేమిటో నా కంటిని తడెందుకో
తొలి వానల గిలిగింతలో పెనవేసిన కవ్వింతలో
ఎదే మాట రాక పెదాలందు ఆడ
శ్రుతే మించిపోయి లయె రేగిపోగా
మబ్బుల చాటున ఎండలు సోకిన అల్లరి వేళ మెరిసిన



వర్గం : తెలుగు సినిమా పాటలు
వర్గం : వేటూరి సుందరరామమూర్తి రచించిన పాటలు
చెప్పకనే చెబుతున్నది

thumb|అల్లరిప్రియుడు సినిమా పోస్టరు
**చెప్పకనే చెబుతున్నది ఇదే ఇదే ప్రేమని**  1993లో కె.రాఘవేంద్రరావు దర్శకత్వంలో రూపొందిన అల్లరి ప్రియుడు చిత్రంలోనిది. ఈ పాటను భువనచంద్ర రచించగా  ఎం.ఎం.కీరవాణి సంగీతాన్నందించాడు. ఎస్.పి.బాలసుబ్రహ్మణ్యం, కె.ఎస్.చిత్ర లు గానం చేసారు. చిత్రంలోని ఈ పాటకు రాజశేఖర్, రమ్యకృష్ణ, మధుబాలలు నటించారు.
## పాట

కనులు విప్పి కలువ మొగ్గ జాబిల్లిని చూచెనో
తమకంతో పాలబుగ్గ తొలి ముద్దును కోరెనో
తడి ఆరని పెదవులపై తొణికిన వెన్నెల మెరుపులు
చెప్పకనే చెప్పకనే
చెప్పకనే చెబుతున్నవి ఇదే ఇదే ప్రేమని

చిలిపిగ నీ చేతులు అణువణువు తడుముతుంటే
మోహపు తెరలిక తొలిగేనా
చలి చలి చిరుగాలులు గిలిగింత రేపుతుంటే
ఆశల అల్లరి అణిగేనా
పదాలతోనే వరించనా సరాగ మాలై తరించనా
స్వరాలతోనే స్ప్రుశించనా సుఖాల వీణ శ్రుతించనా
ఆ వెన్నెల నీ కన్నుల రేకెత్తిన ఆ కోరిక
పొగలై సెగలై ఎదలో రగిలిన క్షణమే

తనువును పెనవేసిన నీ చీరకెంత గర్వం
యవ్వన గిరులను తడిమెననా
నీ కౌగిట నలిగినందుకే అంత గర్వం
మదనుడి మలుపులు తెలిసేనని
తెల్లారనీకే వయ్యారమా అల్లాడిపోయే ఈ రేయిని
సవాలు చేసే శృంగారమా సహించమాకే ఆ హాయిని
ఆ మల్లెల కేరింతలు నీ నవ్వుల లాలింతలు
వలలై అలలై ఒడిలో ఒదిగిన క్షణమే

## మూలాలు

## బాహ్య లంకెలు
* Allari Priyudu Full Songs - Cheppakane Chebuthunnadi Song

వర్గం : తెలుగు సినిమా పాటలు
అందమా నీ పేరేమిటి

**అందమా నీ పేరేమిటి** అనేది తెలుగు సినిమాలోని ఒక పాట. ఇది కె.రాఘవేంద్రరావు దర్శకత్వం లోని అల్లరి ప్రియుడు చిత్రం లోని పాట.

## పాట

అందమా నీ పేరేమిటి అందమా
ఒంపుల హంపి శిల్పమా
బాపు గీసిన చిత్రమా
తెలుపుమా తెలుపుమా తెలుపుమా
పరువమా నీ ఊరేమిటి పరువమా
కృష్ణుని మధురా నగరమా
కృష్ణ సాగర కెరటమా
తెలుపుమా తెలుపుమా తెలుపుమా

ఏ రవీంద్రుని భావమో గీతాంజలి కళ వివరించే
ఎండ తాకని పండు వెన్నెల గగనమొలికే నా కన్నుల
ఎంకి పాటల రాగమే గోదారి అలలపై నిదురించే
మూగబోయిన రాగమాలిక ముసిరెనిపుడు నా గొంతున
సంగీతమా నీ నింగిలో
విరిసిన స్వరములే ఏడుగా వినబడు హరివిల్లెక్కడ
తెలుపుమా తెలుపుమా తెలుపుమా

భావకవితల బరువులో ఆ కృష్ణశాస్త్రిలా కవినైతే
హాయి రెమ్మల కోయిలమ్మకు విరుల ఋతువు వికసించదా
తుమ్మెదడగని మధువులే చెలి సాకి వలపులే చిలికిస్తే
మాయ జగతికి ఏ ఖయామో మధుర కవిత వినిపించడా
ఓ కావ్యమా నీ తోటలో నవరస పోషనే గాలిగా
నవ్వినా పూలే మాలగా పూజకే సాధ్యమా తెలుపుమా

## మూలాలు

వర్గం : తెలుగు సినిమా పాటలు
వర్గం : వేటూరి సుందరరామమూర్తి రచించిన పాటలు
అచ్చ తెలుగు కుబ్జాకృష్ణవిలాసము

తెలుగు భాషలో భాగమైన సంస్కృత, ప్రాకృత శబ్దాలు లేకుండా అచ్చ తెలుగులో రచించిన అరుదైన కావ్యాల్లో అచ్చ తెలుగు కబ్జాకృష్ణవిలాసము ఒకటి. ఈ గ్రంథకర్త నల్లాన్ చక్రవర్తుల లక్ష్మీనృశింహాచార్యులు.
## రచన నేపథ్యం
## ఇతివృత్తం
భాగవతంలోని గాథ ఈ గ్రంథానికి ప్రధానమైన ఇతివృత్తం. 
## ప్రత్యేకత
తెలుగు భాషలో పదాలు సంస్కృత సమాలు, ప్రాకృత సమాలు, సంస్కృత భవాలు, ప్రాకృత భవాలు, దేశ్యాలు, అన్యదేశ్యాలుగా ఆరు రకాలుగా విభజించారు. సంస్కృత సమాలు(నేరుగా సంస్కృతంలోని పదాలకు చివర తెలుగు విభక్తిని కలపగా వచ్చినవి) తప్ప మిగిలినవి అచ్చతెలుగుగా లెక్కిస్తారు. అచ్చతెలుగుకు సంస్కృత సమాలు కలిస్తే మనది ఆంధ్ర భాష లేదా తెలుగు భాష. సంస్కృత సమపదం ఒక్కటి కూడా రాకుండా పద్యాన్ని రచించడం కొంచెం కష్టమైన పనే. తెలుగు(ఆంధ్ర) భాషలో వందల పద్యాలతో రాస్తూ మధ్యలో ఎక్కడయినా ఒకటి అచ్చతెలుగు పద్యం రాస్తే, అది పాఠకునికీ, శ్రోతకీ ఒక విశ్రాంతిగా ఉంటుంది. వైవిధ్యం వల్ల మనస్సుకి ఉల్లాసం కలుగుతుంది. ఐతే మొత్తం పుస్తకమంతా అచ్చతెలుగులోనే చెప్తే, ఇంకెంత సంబరపడతాడు! దాని చందం తెలిసినవాడు ఎంతగా ఆశ్చర్యపడతాడు! శ్రమను గుర్తించి ఎంతగా కొనియాడతాడు! ఊహించలేం. ఇటువంటి అభిప్రాయంతోనే తొలి అచ్చతెలుగు కావ్యాన్ని పొన్నెగంటి తెలగన్న రచించారు. ఈ గ్రంథమూ అలాంటిదే. కుబ్జ(పొట్టి, అందవికారమైన అమ్మాయి)ని మధురలో కృష్ణుడు సుందరిగా మలిచిన గాథను ఇతివృత్తంగా స్వీకరించారు. ఇటువంటి కావ్యం కవి భాషా సృజనశక్తికి అద్దంగా పాఠకుని భాషాసంపదకు ఆలంబనగా నిలుస్తుందని విమర్శకులు బేతవోలు రామబ్రహ్మం పేర్కొన్నారు.

## బయటి లింకులు
* డిజిటల్ లైబ్రరీ ఆఫ్ ఇండియాలోని ప్రతి.

వర్గం:పుస్తక పరిచయాలు
పాడెద నీ నామమే గోపాలా

పాడెద నీ నామమే గోపాలా హృదయములోన పదిలముగా
నిలిపెద నీ రూపమేరా...

మమతలతోనే మాలికలల్లి నిలిచితి నీకోసమేరా
ఆశలతోనే హారతి చేసి పదములు పూజింతురారా

నీ మురళీ గానమే పిలిచెరా కన్నుల నీ మోము కదలెనులేరా
పొన్నలు పూచే బృందావనిలో వెన్నెల కురిసే యమునా తటిపై
నీ సన్నిధిలో జీవితమంతా కానుక చేసేను రారా

వర్గం:తెలుగు సినిమా పాటలు
వర్గం:దాశరథి కృష్ణమాచార్య రచించిన పాటలు